മദ്രസ്സ വിദ്യാര്ഥിയെ അക്രമിച്ചയാള് അറസ്റ്റില് പരപ്പനങ്ങാടി: മദ്രസ്സ വിട്ട് വീട്ടില് പോകുകയായിരുന്ന വിദ്യാര്ഥിയെ ആക്രമിച്ചയാളെ പൊലീസ് അറസ്റ്റു ചെയ്തു ജാമ്യത്തില് വിട്ടു. തുന്നര് കണ്ടി രാമനാഥനെയാണ് പൊലീസ് അറസ്റ്റ് ചെയ്തത്.ചെട്ടിപ്പടി കുപ്പി വളവില് ബുധനാഴ്ച രാവിലെയാണ് സംഭവം. മദ്രസ്സ കഴിഞ്ഞ് വീട്ടിലേക്ക് പോവുകയായിരുന്ന പതിമൂന്നു കാരനായ വിദ്യാര്ഥിയെയാണ് കണ്ണിന് അടിച്ച് പരിക്കേല്പ്പിച്ചത്. ഇതോടെ രക്ഷിതാക്കള് പൊലീസില് പരാതിപ്പെട്ടു. വിദ്യാര്ഥി തൊട്ടടുത്ത സാമൂഹ്യ ആരോഗ്യ കേന്ദ്രത്തില് ചികിത്സ തേടി. പൊലീസ് പ്രതിയെ പിടികൂടി വിശദമായി ചോദ്യം ചെയ്ത് സ്റ്റേഷന് ജാമ്യത്തില് വിട്ടയച്ചു.